laion/Wikipedia-Exotic huggingface dataset:
סן ג'ורג'ו (דונטלו)

סן ג'ורג'ו (באיטלקית: San Giorgio) הוא פסל שיש של הפסל דונטלו, שהושלם בין השנים 1415–1417 ומתאר את גאורגיוס הקדוש. הפסל מוצג במוזיאון הלאומי ברג'לו בפירנצה. הפסל הוזמן על ידי גילדת יצרני השריון והחרבות של פירנצה עבור גומחה שנחצבה בקיר החיצוני של כנסיית אורסנמיקלה. זהו אחד מארבעה עשר פסלים שהוזמנו על ידי הגילדות של פירנצה לקישוט הגומחות החיצוניות של הכנסייה. יצירתו הושלמה בין השנים 1415–1417. בשנת 1858 נשבר אף הפסל על ידי אבן שהושלכה לעברו. הוא הועבר בשנת 1892 למוזיאון הלאומי ברג'לו בפירנצה. בין השנים 1892–2008 הונח עותק ארד בגומחה המקורית, שהוחלף על ידי עותק שיש ב-23 באפריל 2008. סן ג'ורג'ו מפוסל כאיש עטור שריון, צעיר, אמיץ, נחוש וחזק. תנוחתו איננה תנוחת קונטרה פוסטו קלאסית, בה משקל הגוף מונח על רגל אחת. כאן המשקל מונח על שתי הרגליים אבל הירך השמאלית מוטה קדימה, ומעניקה לפסל מימד של תנועה. אף על פי שהדמות לבושה לחלוטין, עדיין יש תחושה של גוף שרירי מתחת למעטה השריון. הפסל מבטא את הבנתו של דונטלו באנטומיה, למשל אפשר לראות את רצועות ועצמות הצוואר. במקור, ידו הימנית של סן ג'ורג'ו החזיקה כנראה בלהב כלשהו. סימני קידוח על ראשו מעידים על כך שהוא כנראה חבש קסדה או כתר. עיניו מסתכלות כלפי מעלה ופניו מעידות על חרדה ורגשות לפני תקיפת הדרקון (על פי סיפור האגדה הנוצרי, סן ג'ורג'ו הרג דרקון מטיל אימה והציל נסיכה מידיו), גבותיו שזורות ומצחו חרוש קמטים. התבליט "סן ג'ורג'ו משחרר את הנסיכה" (אנ') מוצג מתחת לכן הפסל. בתבליט מתוארת הנסיכה (בתנוחת קונטרה פוסטו) הצופה בסן ג'ורג'ו על סוסו הורג את הדרקון. כמו כן מתוארים מערה משמאל, אכסדרה מימין, ומספר עצים ברקע. התבליט נוצר בטכניקת סטיאצ'טו, אותה פיתח דונטלו, המשמשת להעצמת האפקט התלת־ממדי: הדמויות, הסוס והדרקון מתוארות בתבליט גבוה, בעוד שהמערה, האכסדרה והעצים בתבליט נמוך. משני צידי התבליט מתוארים מגינים עם סמלי גילדת יצרני השריון והחרבות של פירנצה, מזמינת היצירה. Rolf C. Wirtz, Donatello, Könemann, Colonia 1998. ISBN 3-8290-4546-8 מדיה וקבצים בנושא סן ג'ורג'ו בוויקישיתוף "DONATELLO, St George". Web Gallery of Art. (באנגלית) Dr. Beth Harris and Dr. Steven Zucker. "Donatello, Saint George". smarthistory.org. (באנגלית)
סטיאצ'טו

סטיאצ'טו (באיטלקית: Stiacciato) היא טכניקה המאפשרת לפסל ליצור תבליט עם גילוף בעומק מילימטרים ספורים בלבד. כדי ליצור אשליה של עומק, עובי התבליט יורד בהדרגה מהחזית לרקע. במובנים מסוימים, תבליט שנוצר בטכניקה זו דומה יותר לתמונה דו־ממדית מאשר לפסל תלת־ממדי, ולכן התבליט יכול לעשות שימוש גם בפרספקטיבה. היסטוריון האמנות ג'ורג'ו וזארי כתב על הטכניקה: הסוג השלישי נקרא תבליט-סטיאצ'אטי, שאין בהם מאומה למעט ציור של הדמות עם שקעים ותבליט סקיאצ'טה...ודונאטו (כלומר דונטלו) עבד בצורה הטובה ביותר מבין כל הפסלים בז'אנר הזה, עם אמנות, רישום והמצאה. אנו רואים תבליטים רבים מסוג זה, אגרטלים ארטיניים (אנ') (אגרטלים שמוצאם מארצו) עתיקים מאוד, מסכות ועבודות עתיקות אחרות, ובאופן דומה גילופי קמאו (אנ') עתיקים, ומדליות ומטבעות ארד. — חיי הציירים, הפסלים והאדריכלים הדגולים ביותר הטכניקה שימשה בעיקר במאות ה-15 וה-16, ופותחה על ידי דונטלו, ייתכן בהשפעת תבליטי Maenad (אנ') יוונים עתיקים. הדוגמה המוקדמת ביותר ששרדה היא יצירתו "סן ג'ורג'ו משחרר את הנסיכה" (אנ') המוצגת מתחת לכן הפסל סן ג'ורג'ו במוזיאון הלאומי ברג'לו בפירנצה (1416–1417). יצירותיו האחרות בז'אנר כוללות את המדונה מפאצי (1430) ומשתה הורדוס (1423–1427). המדונה מפאצי משתה הורדוס Rolf C. Wirtz, Donatello, Könemann, Colonia 1998. ISBN 3-8290-4546-8 מדיה וקבצים בנושא סטיאצ'טו בוויקישיתוף "Stiacciato". treccani.it. (באיטלקית) A soldier saint in Renaissance Florence: Donatello's St George, סרטון בערוץ "Smarthistory (Dr. Beth Harris and Dr. Steven Zucker)", באתר יוטיוב (אורך: 7:33) (באנגלית)
My Name Is Barbra

My Name Is Barbra (בעברית: שמי הוא ברברה) הוא אלבומה החמישי של הזמרת ברברה סטרייסנד, אשר יצא במאי 1965. האלבום יצא על מנת לקדם את הספיישל שלה ששודר באותה תקופה על ידי רשת CBS והוא נושא את שם הספיישל. האלבום הגיע למעמד אלבום זהב בארצות הברית עם מכירות של 500 אלף עותקים והגיע למקום השני במדינה. עטיפת האלבום צולמה על ידי אחיה של הזמרת והיא למעשה צולמה כאשר הזמרת הייתה בת 5 בלבד. בשנת 1990 האלבום יצא מחדש על גביי דיסק ועל גבי DVD. האלבום זיכה את הזמרת בפרס הגראמי הרביעי שלה באותה תקופה בקטגוריית "הביצוע הווקאלי הנשי הטוב ביותר". מתוך האלבום יצאו שני סינגלים. להלם הסינגלים ביחד עם תאריך יציאתם ומיקומם במצעד האמריקאי: "Why Did I Choose You?" / "My Love": ארצות הברית #77 (1 במאי 1965) "My Man" / "Where Is The Wonder ": ארצות הברית #79 (10 ביולי 1965) מידע על האלבום My Name Is Barbra באתר MusicBrainz מידע על האלבום My Name Is Barbra באתר AllMusic האלבום My Name Is Barbra באתר Discogs האלבום My Name Is Barbra באתר ספוטיפיי "The Hot 100 Chart". Billboard. נבדק ב-2020-04-09. "The Hot 100 Chart". Billboard. נבדק ב-2020-04-09.
בית סבאח

בית סבאח (בערבית: آل صباح; בתעתיק מדויק: אאל צבאח) היא השושלת השולטת בכווית. הירושה לכס המלכות של כווית מוגבלת לצאצאיו של מובארכ א-סבאח. אמיר כווית הוא ראש המדינה ולאספה הלאומית, הזכות החוקתית לאשר או לסרב למינוי אמיר על פי סעיף 4 לחוקת כווית. כמו כן לפרלמנט הסמכות להדיח אמיר מתפקידו. כך הדיח הפרלמנט את האמיר סעד מתפקידו בשנת 2006 עקב מחלתו. על האמיר המכהן למנות יורש עצר בתוך שנה מיום כניסתו לכס המלוכה; המינוי זקוק לאישור על ידי רוב חברי הפרלמנט של כווית, האספה הלאומית. אם נסיך הכתר החדש לא מצליח לזכות באישור האספה הלאומית, האמיר מגיש שלושה בני משפחה זכאים לבדיקה, והאסיפה הלאומית בוחרת אחד להיות נסיך הכתר. האספה הלאומית קובעת גם את משכורתו של האמיר. נסיך הכתר צריך להיות חבר בכיר בבית סבאח. תפקיד האמיר מתחלף באופן מסורתי בין שני הענפים העיקריים של בית סבאח, אל-אחמד וא-סאלם. ראש הממשלה ממונה על ידי האמיר, אולם מינויו של ראש הממשלה מחייב אישור מרוב חברי הפרלמנט של האספה הלאומית. בשנת 1989 השייח' טלאל בן נאסר אל-סבאח, ניסה להרוג את הזמר המצרי אחמד עדוויה באמצעות מנת יתר, לאחר שנפגע משירו "יא בינת אל-סולטן", שכביכול התייחס לנסיכתו. בשנת 2007 קיבל גזר דין מוות לאחר שהורשע בסחר בסמים. זו הפעם הראשונה שבן משפחת המלוכה הכוותית נידון למוות. הוא עתר לאמיר כווית סבאח הרביעי בבקשת חנינה, אך לא נענה עד מותו בכלא בשנת 2014. פוליטיקה של כווית Al Sabah: History and Genealogy of Kuwait’s Ruling Family 1752-1987 by Alan Rush (Ithaca Press, 1987) Burke’s Ruling Families of the World, Volume 2 (Burke’s Peerage, 1980), includes genealogies and essays on Al-Sabah (Kuwait) Records of Kuwait ed., Alan Rush (8 vols. Archive Editions, 1989) מדיה וקבצים בנושא בית סבאח בוויקישיתוף בית סבאח, באתר אנציקלופדיה בריטניקה (באנגלית) Robert F. Worth (2008). "In Democracy Kuwait Trusts, but Not Much". New York Times. دنيا الوطن, لماذا عادت قصة "إخصاء عدوية" من قبل أمير كويتي إلى الواجهة؟, دنيا الوطن, ‏9 במאי 2019 Kuwait: Death penalty: Sheikh Talal bin Nasser al-Sabah (m), אמנסטי, ‏26 ביוני 2008 (באנגלית)
TVNZ

TVNZ (במאורית: Te Reo Tātaki o Aotearoa, ראשי התיבות של Television New Zealand, מילולית: טלוויזיה של ניו זילנד) היא רשת טלוויזיה ממלכתית, המשודרת ברחבי ניו זילנד וחלקים מאזור האוקיינוס השקט. אף שהרשת מזדהה כגוף שידורי ציבורי בחלקו, היא ממומנת באופן מסחרי לחלוטין. TVNZ הייתה ללא תחרות עד נובמבר 1989, כאשר הושק הערוץ הפרטי TV3 (כיום שלוש). מאז 1989 הרשת ניהלה תחרות על הרייטינג עם המתחרה האמיתית היחידה MediaWorks New Zealand (אנ'), המפעילה כיום את הערוצים Three, Bravo, The Edge TV ו-The Breeze TV. עם זאת, TVNZ עדיין שומרת על מספר יתרונות שידור בשל מערכת היחסים ארוכת השנים שלה עם חברת האחות הממשלתית Kordia.‏ TVNZ מפעילה את שירותיה מאולפניה באוקלנד באמצעות רשת סיבים וגלי מיקרו של Kordia עבור ערוצים TVNZ 1, TVNZ 2 וערוץ TVNZ Duke, יחד עם ניו מדיה היא מפעילה שירותי וידאו באמצעות שירות Brightcove. כ-90% מהכנסות TVNZ נובעות מפעילות מסחרית (כגון פרסום ומרצ'נדייז). יתרת המימון שלה מגיעה מסוכנויות מימון ממשלתיות. TVNZ הוקמה בפברואר 1980, באמצעות מיזוג של Television One ו-South Pacific Television (ששמה שונה ל- TV2). עד ינואר 1989 היא עבדה יחד עם רדיו ניו זילנד כחלק מתאגיד השידור של ניו זילנד (Broadcasting Corporation of New Zealand, BCNZ). מועצת TVNZ היא הוועד המנהל של הרשת. הרכב המועצה ממונה על ידי שר השידור, התקשורת והמדיה הדיגיטלית של ניו זילנד. מדיה וקבצים בנושא TVNZ בוויקישיתוף אתר האינטרנט הרשמי של TVNZ TVNZ, ברשת החברתית פייסבוק TVNZ, ברשת החברתית אקס (טוויטר) TVNZ, ברשת החברתית אינסטגרם TVNZ, ברשת החברתית טיקטוק TVNZ, ברשת החברתית LinkedIn TVNZ, סרטונים בערוץ היוטיוב [1] (אורכב 12.05.2015 בארכיון Wayback Machine), IAB New Zealand website "Hon Clare Curran". Beehive.govt.nz (באנגלית). נבדק ב-29 ביוני 2018. {{cite web}}: (עזרה) "TVNZ board appointments". beehive.govt.nz (בNew Zealand English). New Zealand Government. 28 באפריל 2017. נבדק ב-26 באוגוסט 2017. {{cite news}}: (עזרה) "Our Board". TVNZ. נבדק ב-26 באוגוסט 2017. {{cite web}}: (עזרה)
גייל האנימן

גייל האנימן (באנגלית: Gail Honeyman; נולדה ב-1972) היא סופרת סקוטית, שרומן הביכורים שלה, "אלינור אוליפנט ממש בסדר", זכה בפרס קוסטה לרומן ביכורים לשנת 2017. נולדה וגדלה בסטירלינג במרכז סקוטלנד לאם שעבדה כעובדת מדינה ואב שעבד במעבדת מדעים. בילדותה הייתה האנימן תולעת ספרים, וביקרה בספרייה "מספר מגוחך של פעמים בשבוע". היא למדה שפה וספרות צרפתית באוניברסיטת גלאזגו, לפני שהמשיכה את לימודיה באוניברסיטת אוקספורד לקורס לתואר שני בשירה צרפתית. עם זאת, היא החליטה שקריירה אקדמית אינה מתאימה לה והתחילה שורה של תפקידים אדמיניסטרטיביים, תחילה כעובדת מדינה בפיתוח כלכלי ולאחר מכן כמנהלת באוניברסיטת גלאזגו. במהלך עבודתה כמנהלת, היא נרשמה לקורס כתיבה באקדמיית פייבר, והגישה את שלושת הפרקים הראשונים של הטקסט שיהפוך לספר "אלינור אוליפנט ממש בסדר" לתחרות לסיפורת שטרם פורסמה על ידי סופרות, המנוהלת על ידי מכללת לוסי קבנדיש בקיימברידג'. הרומן פורסם בשנת 2017. הרומן "אלינור אוליפנט ממש בסדר" זכה לשבחי הביקורת ובפרסים רבים, כולל פרס קוסטה לרומן ביכורים לשנת 2017, ומאז הזכייה התראיינה האנימן לעיתים קרובות, כולל להגרדיאן, דיילי טלגרף ו-Waterstones. על יחסה לדמות הראשית בספר אמרה לדיילי טלגרף: "אלינור אוליפנט אינה אני, או מישהו שאני מכירה [אבל] כמובן שחשתי בדידות - כולם חשים כך". בינואר 2018 האנימן אמרה שהיא עובדת על רומן חדש, "שמתרחש בתקופה ובמיקום אחרים" (יפורסם ב-12.9.24). מדיה וקבצים בנושא גייל האנימן בוויקישיתוף גייל האנימן, ברשת החברתית אקס (טוויטר) "Gail Honeyman". Book Series in Order. 2019-04-07. נבדק ב-2019-05-30. "Costa First Novel Award Winner 2017" (PDF). Costa Book Awards. אורכב מ-המקור (pdf) ב-3 בינואר 2018. נבדק ב-3 ביולי 2018. {{cite web}}: (עזרה) "Scottish author Gail Honeyman: Turning 40 focused my mind..." Belfast Telegraph. 21 בפברואר 2018. נבדק ב-3 ביולי 2018. {{cite news}}: (עזרה) "Meet the New Faces of Fiction for 2017". The Guardian. 22 בינואר 2017. נבדק ב-3 ביולי 2018. {{cite news}}: (עזרה) "Gail Honeyman: 'I didn't want Eleanor Oliphant to be portrayed as a victim'". The Guardian. 12 בינואר 2018. נבדק ב-3 ביולי 2018. {{cite news}}: (עזרה) Judith Woods, ‏Gail Honeyman: ‘I hope Eleanor Oliphant has helped to fuel the debate on loneliness’, The Telegraph, 15 May 2018
ליגת הצדק האפל: מלחמת אפוקליפס

ליגת הצדק האפל: מלחמת אפוקליפס (באנגלית: Justice League Dark: Apokolips War) הוא סרט גיבורי-על מונפש אמריקאי, שהפיקה חברת האנימציה של האחים וורנר. עלילת הסרט מבוססת באופן חלקי על דארקסייד מעולם DC קומיקס שהגה ג'ף ג'ונס. את הסרט ביימו מאט פיטרס וכריסטינה סוטה וכתבו ארני אלבקר ומיירגרד סקוט. הסרט הוא החמישה עשר ואחרון ביקום האנימציה של DC והשלושים ושמונה בסך הכל בסרטי האנימציה המקוריים של DC. אנסמבל הסרט כולל את מאט ראיין, ג'רי אוקונל, טאיסה פרמיגה, טוני טוד, ג'ייסון או'מרה ורוזריו דוסון. עלילת הסרט מתרחשת לאחר התקפה כושלת על אפוקליפס שהרגה גיבורי על רבים. החברים הנותרים בליגת הצדק, ליגת הצדק האפל, הטיטאנים הצעירים ויחידת המתאבדים מאחדים כוחות נגד דארקסייד בקרב אפי אחרון כדי להציל את כדור הארץ. הסרט הוכרז ביולי 2019 בקומיק-קון, סן דייגו והופץ בפלטפורמות דיגיטליות ב-5 במאי 2020 וב-4K ב-19 במאי 2020. באתר דירוג הסרטים Rotten Tomatoes, זכה הסרט לציון 100% בהסתמך על 16 ביקורות עם ממוצע רייטינג של 7.75 מתוך 10. "ליגת הצדק האפל: מלחמת אפוקליפס", במסד הנתונים הקולנועיים IMDb (באנגלית) "ליגת הצדק האפל: מלחמת אפוקליפס", באתר AllMovie (באנגלית) "ליגת הצדק האפל: מלחמת אפוקליפס", באתר Rotten Tomatoes (באנגלית) "ליגת הצדק האפל: מלחמת אפוקליפס", במסד הנתונים הקולנועיים KinoPoisk (ברוסית) Burwick, Kevin (2 במרץ 2020). "Justice League Dark: Apokolips War Trailer Unites DC All-Stars Against Darkseid". movieweb. נבדק ב-4 במרץ 2020. {{cite web}}: (עזרה) "Justice League Dark: Apokolips War (2020)". Rotten Tomatoes. נבדק ב-6 באוגוסט 2020. {{cite web}}: (עזרה) ערך זה הוא קצרמר בנושא קולנוע ובנושא קומיקס. אתם מוזמנים לתרום לוויקיפדיה ולהרחיב אותו.
The Scotts

The Scotts הוא סינגל שהוקלט על ידי הראפרים האמריקאים טראוויס סקוט וקיד קאדי, כצמד בשם "דה סקוטס". השיר יצא לאור ב-24 באפריל 2020, על ידי חברות התקליטים אפיק רקורדס, קקטוס ג'ק רקורדס ו-ויקד אווסום. ב-20 באפריל 2020 דווח כי סקוט עתיד לשתף פעולה עם משחק הווידאו פורטנייט כדי להתחיל במשחק סיבוב הופעות וירטואלי בשם "Astronomical" החל מ-23 באפריל עד 25 באפריל. במהלך ההופעה במשחק, השיר הושמע בבכורה בכמה זמנים שונים. שחקני המשחק זכו לשמוע את השיר לפני הוצאתו הרשמית. בסך הכל, כ-12 מיליון שחקנים השתתפו בהופעות של סקוט במשחק. ב-23 באפריל, סקוט חשף את עטיפתו הרשמית של הסינגל בעמוד האינסטגרם שלו והודיע כי בשיר משתתף גם קיד קאדי. שם השיר מהווה התייחסות לשם המשפחה האמיתי של קאדי ושם הבמה של סקוט בהתאמה. בעיני צ'ארלס הולמס מרולינג סטון, השיר הרגיש "כמו מעבר סמלי של הלפיד", לאחר הערצתו הוותיקה של סקוט ליצירותיו של קאדי, אך בסופו של דבר חשב ש"התוצאות מעורבות" לאחר שהיה "מאוד נרגש" לפני כן. השיר הגיע היישר אל המקום הראשון במצעד הבילבורד הוט 100 בשבוע של 9 במאי 2020, והיה לשיר השלישי של סקוט שהגיע למקום הראשון במצעד, והראשון של קאדי גם כן, ובכך סקוט הפך לאמן השישי בהיסטוריה שהכניס מספר שירים שונים היישר אל המקום הראשון במצעד, לאחר מריה קארי, בריטני ספירס, ג'סטין ביבר, דרייק ואריאנה גרנדה. מידע על הסינגל "The Scotts" באתר מיוזיק בריינז מילות השיר "The Scotts" באתר Genius סרטון השיר "The Scotts" באתר יוטיוב מידע על השיר "The Scotts" באתר ספוטיפיי מידע על הרצועה "The Scotts" באתר ספוטיפיי הזרמת מוזיקה • הורדה דיגיטלית • ויניל • קלטת שמע • תקליטור טראוויס סקוט, קיד קאדי, דייוויד ביראל, דנזל בפיסט, דוט דה ג'יניוס, פליין פאט, מייק דין טייק א דייטריפ, פליין פאט, טראוויס סקוט, מייק דין Chris Murphy, Travis Scott and Kid Cudi Team Up for New Single ‘The Scotts’, Vulture, ‏2020-04-24 (באנגלית) Erik Kain, ‘Fortnite’ Travis Scott Concert: Dates, Venue Location And How To Watch — Plus Everything You Need To Know, Forbes (באנגלית) Fortnite and Travis Scott Present: Astronomical, Fortnite (באנגלית) Travis Scott & Kid Cudi Release New Song 'The Scotts,' After Teasing It on Fortnite, Billboard (באנגלית) Stuart, Keith, More than 12m players watch Travis Scott concert in Fortnite, The Gurdian, ‏April 24, 2020 Madison Bloom, Travis Scott and Kid Cudi Drop New Song “THE SCOTTS”, Pitchfork (באנגלית) Travis Scott & Kid Cudi Share "The Scotts" Via Fortnite: Watch The Full Virtual Concert, Stereogum, ‏2020-04-23 Charles Holmes, Charles Holmes, Kid Cudi and Travis Scott Release 'The Scotts' to Fortnite Fanfare, Rolling Stone, ‏2020-04-24 (באנגלית) Travis Scott & Kid Cudi's 'The Scotts' Debuts at No. 1 on Hot 100, Megan Thee Stallion's 'Savage' Soars to Top Five, Billboard (באנגלית) ARIA Top 50 Singles Chart, www.aria.com.au (באנגלית) Gold & Platinum, RIAA (באנגלית) Certificazioni - FIMI, www.fimi.it (ב־) AMPROFON, amprofon.com.mx ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl TRAVIS SCOTT, web.archive.org, ‏2020-04-24
טעות של הירח

טעות של הירח הוא אלבום האולפן החמישי של נקמת הטרקטור. בשנת 1999 פנו אל אבי בללי מתיאטרון חיפה וביקשו ממנו לכתוב את המוזיקה להצגה "אותלו". בהשראת אותו פסקול, שעליו עבדו חברי הלהקה חודשיים, הם יצרו ביחד את הדיסק. כ־1,500 עותקים של האלבום נמכרו בישראל. טעות של הירח, באתר MusicBrainz רונית מוזיקנט, חוד החנית של הטרקטור, באתר ynet, 12 בדצמבר 2000 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Highest in the Room

Highest in the Room הוא סינגל שהוקלט על ידי הראפר האמריקאי טראוויס סקוט. השיר יצא לאור ב-4 באוקטובר 2019, על ידי חברות התקליטים קקטוס ג'ק, גראנד האסטל ואפיק. השיר שומש לראשונה בפרסומת של חברתו של סקוט קיילי ג'נר למותג שלה, "Kybrows", ב-29 באפריל 2019, לפני שסקוט הציג לראשונה את השיר במהלך הסט שלו בפסטיבל Rolling Loud ב-10–12 במאי 2019. ב-31 באוגוסט 2019, סקוט ניגן חלק מהשיר בקונצרט, שכלל בתוכו בית של הראפר ליל בייבי, אך בסופו של דבר הוסר מגרסתו הסופית של השיר. ב-24 בדצמבר, הודלפה גרסתם של סקוט וליל בייבי. בסופו של דבר, הבית שליל בייבי ביצע בשיר הופיע ברמיקס של השיר, בו השתתפה גם הזמרת הקטלאנית רוסליה, שפורסם באלבום האוסף של הלייבל של סקוט קקטוס ג'ק רקורדס, JackBoys, שיצא לאור ב-27 בדצמבר 2019. סקוט הודיע רשמית על צאת השיר ברשתות החברתיות ב-30 בספטמבר ופרסם שלוש עטיפות של השיר וכן קישור להזמנה מראש של השיר תחת הכיתוב "See you on the 4th". ב-4 באוקטובר, בסמוך לצאת הסינגל, יצא הווידאו קליפ הרשמי של השיר, שבוים על ידי דייב מאיירס וסקוט עצמו. השיר הגיע היישר אל המקום הראשון במצעד הבילבורד הוט 100 ב-19 באוקטובר 2020, והפך לסינגל השני של סקוט שהגיע למקום הראשון במצעד, לאחר "Sicko Mode" משנת 2018, השיר הראשון שלו שהגיע היישר אל המקום הראשון במצעד, והשיר ה-35 בהיסטוריה של המצעד שהגיע היישר אל המקום הראשון. השיר הגיע גם למקום הראשון במצעד שירי הסטרימינג של הבילבורד, עם 59 הזרמות והגיע למקום הראשון גם במצעד השירים הדיגיטליים, עם 51,000 הורדות. רמיקס של השיר בשיתוף הזמרת הספרדית רוסליה והראפר האמריקאי ליל בייבי יצא לאור ב-27 בדצמבר 2019, כסינגל הראשון מתוך אלבום האוסף של חברת התקליטים של סקוט קקטוס ג'ק רקורדס (אנ'), JackBoys, שיצא לאור באותו יום של צאת הסינגל. השיר נשלח כסינגל לרדיו להיטים עכשוויים באיטליה ב-7 בינואר 2020. מידע על היצירה "Highest in the Room" באתר מיוזיק בריינז מידע על הסינגל "Highest in the Room" באתר מיוזיק בריינז מידע על היצירה "Highest in the Room" באתר Discogs מילות השיר "Highest in the Room" באתר Genius סרטון השיר "Highest in the Room" באתר יוטיוב מידע על השיר "Highest in the Room" באתר iTunes הורדה דיגיטלית • הזרמת מוזיקה • 7-אינץ' • קלטת שמע • תקליטור טראוויס סקוט, OZ, ניק די, מייק דין OZ, ניק די, מייק דין Travis Scott Announces New Single 'Highest in the Room', Billboard (באנגלית) פוסט של טראוויס סקוט, באתר אינסטגרם Travis Scott - HIGHEST IN THE ROOM (Official Music Video), סרטון באתר יוטיוב (אורך: 2:56) Travis Scott's 'Highest in the Room' Debuts at No. 1 on Hot 100, Dan + Shay + Justin's '10,000 Hours' Is No. 4, Billboard (באנגלית) Highest In The Room Digital Single | TRAVIS SCOTT, web.archive.org, ‏2019-10-05 Highest In The Room 7" Vinyl + Digital Single | TRAVIS SCOTT, web.archive.org, ‏2019-10-05 Highest In The Room Cassette + Digital Single | TRAVIS SCOTT, web.archive.org, ‏2019-10-05 Highest In The Room CD + Digital Single | TRAVIS SCOTT, web.archive.org, ‏2019-10-05 טראוויס סקוט, רוסליה, ליל בייבי, OZ, ניק די, מייק דין Charles Holmes, Charles Holmes, Rosalía Makes the Case That She Can Do It All on 'Highest in the Room', Rolling Stone, ‏2019-12-27 (באנגלית) Travis Scott - HIGHEST IN THE ROOM (REMIX) (feat. ROSALÍA & Lil Baby) (Radio Date: 07-01-2020), EarOne
פטימה ויטברד

פטימה ויטברד-ודד, חבר (באנגלית: MBE, ‏Fatima Whitbread-Vedad; נולדה ב-3 במרץ 1961) היא אתלטית בריטית בעבר, היא סגנית אלופה אולימפית (סיאול 1988), זוכת מדליית ארד אולימפית (לוס אנג'לס 1984) אלופת העולם (רומא 1987), סגנית אלופת העולם (הלסינקי 1983), אלופת אירופה (שטוטגרט 1986), 8 פעמים ברציפות אלופת בריטניה (1981–1988) ושיאנית עולם (1986–1987) בהטלת כידון. ויטברד נולדה וגדלה בלונדון, לאמא קפריסאית טורקית ולאבא קפריסאי יווני. בראיון שנערך בשנת 2020 ב-BBC היא אמרה ששני הוריה היו מאיסטנבול. היא גדלה בבתי אומנה, ומדי פעם הושארה עם אמה הביולוגית הפוגענית. בגיל 14 היא אומצה על ידי משפחתה של מרגרט ויטברד, מאמנת הכידון שלה. במשחקי חבר העמים שנערכו באדמונטון, קנדה סיימה ויטברד במקום שישי בהטלת כידון בתוצאה של 49.16 מטר. באולימפיאדת מוסקבה (1980) סיימה ויטברד במקום 18 בהטלת כידון בתוצאה של 49.74 מטר. באליפות אירופה שנערכה באתונה, יוון בתחילת ספטמבר 1982 היא סיימה במקום שמיני בהטלת כידון בתוצאה של 65.10 מטר. חודש לאחר מכן, במשחקי חבר העמים שנערכו בבריזביין, אוסטרליה בתחילת אוקטובר אותה שנה היא זכתה במדליית ארד בהטלת כידון בתוצאה של 58.86 מטר. באליפות העולם הראשונה שנערכה בהלסינקי, פינלנד ב-13 באוגוסט אותה שנה היא זכתה במדליית כסף בהטלת כידון בתוצאה של 69.14 מטר, אחרי טינה לילאק מפינלנד (70.82 מטר) ולפני אנה ורולי מיוון (65.72 מטר). עד להטלה השישית והאחרונה היא דורגה במקום הראשון. באולימפיאדת לוס אנג'לס (1984) זכתה ויטברד במדליית ארד בהטלת כידון בתוצאה של 67.14 מטר, אחרי בת ארצה טסה סנדרסון (69.56 מטר) וטינה לילאק (69.00 מטר). במשחקי חבר העמים שנערכו באדינבורו, סקוטלנד ב-31 ביולי 1986 זכתה ויטברד במדליית כסף בהטלת כידון בתוצאה של 68.54 מטר, אחרי טסה סנדרסון שקבעה שיא משחקים חדש של 69.80 מטר. חודש לאחר מכן, באליפות אירופה שנערכה בשטוטגרט, גרמניה ב-28 באוגוסט 1986 זכתה ויטברד במדליית זהב בהטלת כידון בשיא עולם חדש מדהים של 77.44 מטר, לפני פטרה פלקה מגרמניה המזרחית (72.52 מטר) וביאטה פטרס מגרמניה המערבית (68.04 מטר). היא שיפרה כ-2 מטר את שיא העולם בן השנה של פטרה פלקה (75.40 מטר), שיא זה החזיק מעמד כשנה ונשבר על ידי פטרה פלקה (78.90 מטר). באליפות העולם שנערכה ברומא, איטליה בשנת 1987 היא זכתה במדליית זהב בהטלת כידון בתוצאה של 76.64 מטר, לפני פטרה פלקה (71.76 מטר) וביאטה פטרס (68.82 מטר). באולימפיאדת סיאול (1988) זכתה ויטברד במדליית כסף בהטלת כידון בתוצאה של 70.32 מטר, אחרי פטרה פלקה שקבעה שיא אולימפי חדש של 74.68 מטר ולפני ביאטה קוך מגרמניה המזרחית (67.30 מטר). הטלת כידון: 77.44 מטר (1986), שיא עולם בעבר מדיה וקבצים בנושא פטימה ויטברד בוויקישיתוף פטימה ויטברד, ברשת החברתית אקס (טוויטר) פטימה ויטברד, באתר הוועד האולימפי הבין-לאומי פטימה ויטברד, באתר olympedia.org פטימה ויטברד, באתר התאחדות האתלטיקה הבין-לאומית פטימה ויטברד, באתר Track and Field (נשים) התפתחות שיא העולם בהטלת כידון לנשים (ויקיפדיה באנגלית)
וילסון ביסל

וילסון שאנון ביסל (באנגלית: Wilson Shannon Bissell;‏ 31 בדצמבר 1847 – 6 באוקטובר 1903) היה פוליטיקאי אמריקאי ממדינת ניו יורק, שכיהן כמנהל הכללי של דואר ארצות הברית בתקופות נשיאותו השנייה של גרובר קליבלנד. וילסון ביסל נולד בניו לונדון שבמדינת ניו יורק. הוא היה בנם של ג'ון ביסל, סוחר בולט בבאפלו ושל איזבלה ג'נט (לבית האלי) ביסל. אחיו הבכור, ארתור דאגלס ביסל, היה נשיא איגוד הבנקאים של מדינת ניו יורק ונשיא הבנק העממי של באפלו. המשפחה הייתה ממוצא סקוטי-אירי. הוא למד בבית הספר הופקינס שבניו הייבן וב-1869 סיים את לימודיו באוניברסיטת ייל והיה חבר באחוות הגולגולת והעצמות. לאחר סיום לימודיו בייל, החל ביסל ללמוד משפטים בבאפלו במשרד עורכי הדין לנינג, קליבלנד ופולסון. ב-1871 הוא התקבל ללשכת עורכי הדין והחל לעסוק במקצוע. בשנים 1873–1882 היה ביסל שותף למשרד עורכי הדין של מי שלימים היה נשיא ארצות הברית גרובר קליבלנד, שבחתונתו הוא היה השושבין הראשי. ביסל נכנס לפעילות פוליטית במפלגה הדמוקרטית כמועמד לאלקטור ב-1888. בשנים 1893–1895 הוא כיהן כמנהל הכללי של דואר ארצות הברית בממשלו של קליבלנד. ב-1896 הוא היה נציג לוועידת המפלגה הארצית של המפלגה. משנת 1902 ועד מותו היה ביסל נגיד אוניברסיטת באפלו. ב-1890 נשא ביסל לאישה את ליאוז פאולר סטורג'ס מז'נבה, ניו יורק. לזוג נולד ילד אחד. וילסון ביסל נפטר בגיל 55 ב-6 באוקטובר 1903 בביתו שבבאפלו. לאחר טקס אשכבה בכנסיית טריניטי האפיסקופלית שבבאפלו, גופתו נשרפה ואפרו נקבר בחלקה המשפחתית בבית הקברות פורסט לואן שבעיר. מדיה וקבצים בנושא וילסון ביסל בוויקישיתוף וילסון ביסל, באתר "Find a Grave" (באנגלית) Cutter, William Richard (1912). Genealogical and Family History of Western New York: A Record of the Achievements of Her People in the Making of a Commonwealth and the Building of a Nation. Lewis Historical Publishing Company. p. 142. Buffalo Historical Society Publications. Buffalo, NY: Buffalo Historical Society. 1904. p. 489. Waterloo, Stanley; Hanson Jr., John Wesley (1896). Famous American Men and Women: A Complete Portrait Gallery of Celebrated People, Whose Names are Prominent in the Annals of the Time, Each Portrait Accompanied by an Authentic Biographical Sketch, Secured by Personal Interview--the Whole Forming a Text Book of National Character. J.H. Moore Company. pp. 130–131.